text: Så er der en stork i reden i Smedager
  20 april 2016 kl. 10.27
  Onsdag formiddag er der landet en stork i reden i Smedager.
  En ringmærket stork er onsdag formiddag landet i storkereden i Smedager. Det skete omkring kl. 11.
  Formanden for storkene.dk er overbevist om, at det er hanstorken Tommy, der er landet i Smedager. Tommy har tidligere boet længere tid i Smedager og har fået flere unger.
  - Det er dejligt, at vi nu ser Tommy indtage reden - men der går nok en uges tid endnu, inden hunnen når frem. Der er modvind i disse dage på storkenes rute mod nord, siger en glad Jess Frederiksen til TV SYD.
  Du kan følge livet i storkereden her på vores hjemmeside.
  
  